Antoine Bernajou

**Antoine Charles-Frédéric Kalev Bernajou** (5. mai 53, T.Æ. – 20. januar 96, T.Æ.) var en podarixisk baron av St. Décvoir. Han var gift med Marguerite Bernajou, som han fikk ett barn med: sønnen Théodore. Gjennom sønnen er han bestefar til Édmound og Paulette Bernajou, og oldefar til Philomène Bernajou.

## ***Biografi***

Oppdratt i den fattige Bernajou-klanen så Antoine etter metoder å utvinne jorden med nytenkende måter: brødrene hans drev dank med å lese bøker, dra på jakt eller til Nogaret for å omgås løsslupne kvinner. De ble med tid og stunder en del av Nogarets mest kontroversielle bohemer i kunstens underverden. Antoine ønsket å distansere seg så mye han kunne da han overtok setet som baron av St. Décvoir (den eldre broren hans, Paul-Hugo, hadde omkommet i en kulturdisputt med Rikskanslerens elskerinne madame de l'Orangerie).

Som baron av St. Décvoir prøvde han flere ganger å overbevise bøndene om å adaptere nye måter å dyrke jorden, men ble jaget bort hver gang på grunn av hans sosiale stand. Bøndene ville ikke slippe noen Bernajou inn på sin gård på grunn av hans forfader, Jérôme, som hadde vært en voldtektsforbryter av verste sort. Den eneste grunnen til at Bernajou-ene hadde holdt makten i landområdet var nettopp at Jérômes ettermæle fremdeles satt igjen i bøndene: de var livredde for hva som ville skje dem om de gjorde opprør.

Antoine brukte derfor livet sitt på hundeoppdrett. Hans favoritt var Bernadotte. Sammen med sin søster, Çyril, skaffet de seg ry i Nogaret og Asqui-Seine som eierne av de mest praktfulle hundene i det sentrale Podarix. Dette gjorde at blant annet kurfyrstene av Le Rapordoin og Floem ønsket noen. De fikk flere kontrakter på alt fra selskaps- til jakthunder, og snart ble arbeidet med hundene familiens hovedinntekt. Bernajou-enes renommé gjorde snart at han fikk oppmerksomheten til Gastone-familien – en familie som ikke bar noen tittel til navnet, men var noen av de mest ettertraktede kremmerne i republikken. Med dette ble Antoine ektet til Marguerite Gastone i en alder av 34, og fikk sønnen Théodore to år senere – men mistet Marguerite til fødselen.

Gjennom sønnens oppvekst, var han distansert fra ham: han minnet for mye om moren sin. Derfor ble Théodore i hovedsak oppdratt av sin tante: Çyril, som aldri giftet seg. Antoine bygget en mur rundt seg selv, og hadde bare glede for hundene sine. Antoine var lojal til sin kone, og gikk kledd i sørgeklær resten av livet. Til slutt tok Antoine livet sitt i en alder av 46 ved å stoppe å spise og drikke: så mye savnet han Marguerite. Hans sønn, Théodore, hadde fulgt en politisk karriere, og da han overtok stillingen som baron av St. Décvoir, benyttet han den til å drive en politisk kampanje for å påta seg rollen som medlem av Kanselliet. Denne stillingen skulle i lengden koste livet til både hans kone og Antoines to barnebarn. Med dette tok den legitime Bernjaou-slekten slutt.

## ***Trivia***

1. *Antoine* er den franske varianten av det romerske slektsnavnet *Antonius*, som betyr "blomst".
2. *Charles* er et germansk navn som betyr "hær". Det er også angitt å være et norrønt navn som betyr "fri mann".
3. *Frédéric* er en fransk variant av det germanske navnet *Fridric*, som er avledet fra *frid*, som betyr "fred" og *ric* "hersker, mektig".
4. *Kalev* er den hebraiske formen av det engelske *Caleb*, som betyr "hund".
5. Han oppkalte hunden Bernadotte etter en mann Antoine hadde et hemmelig forhold til.